Wilgehof: Departement, TV-kameras slaan toe oor nóg 'n k-woord – praag.co.za
Amptenare van die departement 'n skorsingsbrief aan die leerkrag oorhandig, maar moes uitvind dat sy 'n beheerliggaampos beklee en nie deur die departement geskors kan word nie.
Die onderwyseres het die aantygings teen haar ten sterkste ontken en gesê sy beplan om dadelik stappe te neem teen dié ongegronde aantygings.
Howard Ndaba, woordvoerder van die departement, sê sy het glo die k-woord gebruik.
Omdat sy nog nie amptelik aangekla is nie, kan haar naam nie bekend gemaak word nie.
Magda Strydom, sekretaris van die Suid-Afrikaanse Onderwysersunie (SAOU), sê die departement se bewerings dat die onderwyseres 'n rassistiese opmerking teenoor leerlinge vroeër vandeesweek in 'n voorval op die skoolterrein gemaak het, is ongegrond.
Sy gaan voort met haar pligte terwyl die beheerliggaam die saak ondersoek, sê Strydom.
Ndaba sê die Vrystaatse onderwysdepartement sal met Fedsas en die skool se beheerliggaam saamwerk om toe te sien dat die onderwyseres tydelik geskors word hangende 'n ondersoek.
'n Ondersoek kan nie geskied as sy nog by die skool betrokke is nie, sê Ndaba.
Dié aantygings kom te midde van die laerskool se geskorste skoolhoof, Fanie Roeloffze, en Lenard MacKay, 'n onderwyser, wat albei binnekort voor 'n dissiplinêre komitee van die Vrystaatse onderwysdepartement sal verskyn oor beweerde rassisme.
Skrywer Karin RoodtGepubliseer op 2 Augustus 2013 Kategorieë Nuus, Suider-AfrikaSleutelwoord beheerliggaampos, beweerde rassisme, Bloemfontein, k-woord, Laerskool Wilgehof, rassime, Suid-Afrikaanse Onderwysersunie (SAOU), Vrystaatse Onderwysdepartement